בס"ד

**מסכת שבת דף ב-ח שבוע סוכות תשע"ג**

**דף ב** '**משנה** מלאכת הוצאה בשבת מתחלקת בשני רשויות לארבע אפשרויות בכל אחת מהם, העני עומד עם סלו ברשות הרבים ומקבל פת מבעה"ב שהוא ברשות היחיד, פשט העני את ידו עם סלו והניחו ביד בעה"ב או שנטל פת מיד בעה"ב העני חייב ובעה"ב פטור שהעני עשה את כל ההכנסה או ההוצאה, אם בעל הבית הוציא את ידו והניח פת ביד העני או שנטל מידו את הסל והכניסו, בעה"ב עשה את כל המלאכה וחייב והעני פטור שלא עשה מעשה, הכניס העני את ידו לרשות היחיד ובעה"ב נטל הסל, או הניח בה פת והעני הוציא הפת, שניהם פטורים שכל אחד מהם עשה רק עקירה או הנחה, וכן להפך שבעה"ב הוציא ידו ופת בתוכה והעני נטל ממנן או נתן הסל ליד בעה"ב שניהם פטורים שעשו רק עקירה או הנחה. **גמרא** לענין שבועות שנו במשנה שבועות שתים שהן ארבע וכן מראות נגעים שתים שהן ארבע , יציאות שבת שתים שהן ארבע, ולא פרטו בפנים ובחוץ כמו כאן, אין לומר שכאן זה עיקר שבת כתבו גם הכנסה וגם יציאה ושם שלא מדובר בעיקר שבת כתבו רק יציאות שהם אבות כי יציאות יש רק שנים לחיוב ולענין מראות נגעים כולם לחיוב , אלא כאן כתבו גם את צדדי הפטור, ובשבועות כתבו רק חיובים שגם הכנסות יש בהם חיוב ואף שכתוב יציאות הכנסות גם נקראים יציאות, והראיה, שהמשנה שמפרטת את האבות מלאכות וכתוב בסוף המוציא מרשות לרשות וזה כולל גם כשמוציא מרה"ר לרה"י וזה גם נקרא הוצאה שעקירת חפץ ממקומו נקרא הוצאה וכן מדויק גם ממשנתינו שכתוב יציאות השבת ומיד מסבירים הכנסה שהכניס העני לפנים, ורבא אומר שהמשנה דיברה על רשויות שיש ב' רשויות לענין שבת. למרות שבמשנה יש שמונה מקרים של חיוב ועוד ד' חלקי מלאכה, של הנחה או עקירה שפטור עליה, ועוד ארבע מקרים של פטור ללא מעשה כלל , וביחד ט"ז

**דף ג'** בכ"ז המשנה לא פרטה את המקרים שפטור ומותר שלא היה מעשה כלל ואף שלא מצאנו בכל עניני שבת פטור ומותר חוץ מג' מקרים צידת צבי צידת נחש ופתיחת מורסא, זה דוקא שההתר אפילו במעשה ובמשנתינו ההתר הוא רק בלי מעשה, והמשנה מנתה רק שמונה מקרים של חיוב וגם של פטור שיכול להגיע לידי חיוב חטאת , ובחלק של המשנה ששניהם פטורים אף שנעשתה מלאכה בשותפות שניהם שלומדים מהפסוק בעשותה, כולה ולא מקצתה אחת ולא שנים, ששנים שעשאוה פטורים . שאל רב את רבי אם לא עקר בידו אלא הטעינו חבירו אוכלים ומשקים והוציאם לחוץ האם עקירת גופו שעקר רגליו נחשב כעקירת חפץ וחייב כשמניח ברשות אחרת , או שצריך עקירה בידו , ורבי אמר שחייב וזה לא דומה ליד העני שהניח בעה"ב בתוכה והוציאה שפטור העני שגופו מונח על הקרקע וכשעוקר גופו זה עקירה אך ידו לא נחשבת כמונחת, ור' חייא אמר לרב שאמר לו שלא ישאל לרבי כשעומד במסכת אחרת, שלא תביישו , אך בענין זה הוא צודק ששנינו בבריתא שאם היה טעון אוכלים ומשקים קודם שבת ויצא משחשיכה חייב. אביי אומר שיד אדם אינה כרה"ר שהעני פטור ככששמו בידו ולא כרה"י שבעה"ב פטור כשהעני נטל ממנה והוא מסתפק אם היד היא כרמלית שנקנוס שלא ישיבנה אם הוציאה עם חפץ וישנה ברייתא שאם היתה ידו עם פירות והוציאה שאסור להחזירה ויש ברייתא שמותר להחזירה ולכאורה נחלקו אם קנסו על ידו ככרמלית או לא אך אפשר לומר שודאי ידו ככרמלית וקנסו אך הברייתא שמותר להחזירה מדברת ביותר מי' טפחים שהוא מקום פטור ולא כרמלית, או ששני הבריתות מדברות תוך י' והחילוק הוא שמבעוד יום לא קונסים ומשחשיכה קונסים וניתן לומר הפוך שמבעוד יום שלא יגיע לחיוב חטאת קונסים שלא יחזיר ומשחשיכה לא קנסו שלא יבא לחיוב חטאת וממה שלא תירצו כך יש לפשוט את ספיקו של רב ביבי בר אביי לענין מדביק פת בתנור אם התירו לו לרדותה קודם שיבא לחיוב חטאת ורואים שרבנן קנסו ולא חששו שבא לחיוב חטאת, אך אפשר לומר שבריתא אחת דיברה בשוגג ורבנן לא יקנסו ורק כשהוציא במזיד משחשיכה קנסוהו לא להשיב ידו , ובמקרה של רב ביבי יתכן שלכו"ע יקנסו בגלל שרדיה היא שבות שגזרו עליה, וחמורה יותר מהחזרת יד. וניתן לומר שהבריתות נחלקו אם קנסו שוגג כמו מזיד או לא , או שלכו"ע לא קונסים אלא שהברייתא שאוסרת להחזיר יד מדברת להביאה לרה"י אחרת ולאותה רשות מותר להחזיר ידו

**דף ד** וכן אמר ר"נ לרבא שלאותה רשות מותר להחזירה אך לחצר אחרת אסור, ותבין החילוק כשתאכל כור מלח שלחצר אחרת מתקימת מחשבתו שלא תשאר ברשות זו, בספק של רב ביבי אם מדובר שעדיין לא נזכר ששבת היום מי שאל שנבא להתיר, ואם נזכר אינו חייב חטאת כיוון שאין שגגה מתחילת המלאכה עד סופה ואם מדובר במזיד ר' ביבי היה צריך לומר קודם שיבא לידי איסור סקילה , וניתן להסביר שמדובר שמניח הפת הוא שוגג, ומורים לאחרים שירדו כדי שלא יגיע לחיוב חטאת אך אין זה יתכן שאין אומרים לאדם עבור אפילו איסור דרבנן כדי שחברך ינצל מאיסור חמור יותר אלא צריך לבאר בר' ביבי שמדובר באדם עצמו אם התירו לו קודם שיבא לאיסור סקילה וכן למד ר' אחא בשם ר' ביבי שהספק לענין הצלה מאיסור סק,ילה. הניח העני את הסל ביד בעה"ב חייב ואם נאמר שצריך עקירה או הנחה על גבי מקום ד' א"כ צריך לנהיות פטור ורבה אומר שהמשנה כר"ע שאין צריך הנחה על מקום ד' שר"ע מחייב זורק מרה"י לרה"י דרך רה"ר אף שלא נח כיון שהוא לא מצריך עקירה והנחה על מקום ד' שקלוטה ברשות כמי שהונחה ורבנן פוטרים שלא אומרים כמי שהונחה, אך רבה עצמו הסתפק במחלוקת ר"ע ורבנן אם נחלקו שעבר החפץ תוך עשרה אם קלוטה כמי שהונחה ולמעלה מי' פטור לכו"ע שהוא מקום פטור ולא לומדים זורק חפץ ממושיט שחייב גם למעלה מי', או שנחלקו למעלה מי' ולמטה מי' לכו"ע קלוטה כמי שהונחה וחייב אך יתכן שהוא פשט את הספק שלו ורק ר"ע סובר קלוטה כמי שהונחה, אך יתכן שר"ע דיבר רק על הנחה אך בעקירה גם לר"ע צריך מקום ד' והמשנה היא כדעת רבי שמחייב בזרק חפץ מרה"ר ונח על זיז כל שהוא ורבנן פוטרים אך שם הביאור בדברי רבי שמדובר באילן שעומד ברה"י ונופו ברה"ר וזרק לנופו שלרבי הולכים אחר העיקר ונחשב שזרק לרה"י ולרבנן הולכים אחר הנוף, אלא המשנה שא"צ מקום ד' כדעת רבי במקום אחר שהזורק מרה"ר לרה"ר ורה"י באמצע לרבי חייב שתיים משום הכנסה והוצאה לרה"י ולרבנן פטור שלרבי א"צ מקום ד'

**דף ה'** אך רב ושמואל מבארים שם את דברי רבי שמדובר ברה"י מקורה והבית כאילו מלא ונחשב שיש הנחה ובאינו מקורה אינו נחשב עקירה והנחה ובמשנה אי אפשר להסביר במקורה כיון שרה"ר מקורה אינה נחשבת רה"ר כיון שאינו דומה לדגלי מדבר , אלא המשנה כדעת אחרים שאם עמד במקומו וקיבל חייב עקר ממקומו וקיבל פטור ובעמד חייב כי לא צריך הנחה על מקום ד' אך אין ראיה משם לעקירה ויתכן שגם אחרים סוברים שצריך עקירה ממקום ד' וגם על הנחה אין להביא ראיה שאפשר לבאר שמדובר שקיבל בכנפיו שיש מקום ד' וצריך לבאר במשנה שקיבל בכלי רחב ד' וצריך לגרוס טרסקל שבידו אך לפ"ז טרסקל שברה"ר הופך להיות רה"י כמו שאמר ר' יוסי בר יהודה שנעץ קנה ברה"ר וטרסקל עליו וזרק אליו מרה"ר חייב וא"כ אם בעה"ב נותן לטרסקל שביד העני זה לא הוצאה לרה"ר, אך יתכן שהמשנה דיברה שהטרסקל פחות מי' ודינו כרה"ר, ור' אבהו דיק שכתוב ידו והוא מבאר המשנה שנתן ידו תוך ג' לקרקע ומדובר בשוחה או שעומד בגומא או בננס, ורבא אומר שהמשנה לא דיברה במקרה דחוק והוא מבאר שידו של אדם חשובה כד' על ד' וכן אמר ר' יוחנן ולכן עמד במקומו וקיבל חייב ואם עקר ממקומו וקיבל פטור ור' יוחנן הסתפק אם זרק חפץ ונעקר הוא ממקומו וקבלו והינו שיש עקירה והנחה שהם שתי כוחות באדם אחד ונחשב כאדם אחד וחייב או שלא נחשב למעשה אחד. הכניס ידו לחצר חבירו לקבל מי גשמים והוציא חייב ואם קיבל גשם שיורד אינו חייב שזה לא שונה מהטעינו חבירו שלא עושה עקירה ומדובר שנח בכותל משופע שכבר נח אך בכותל חלק לא נחשב שעקר ממקום, וכן במקרה שהיה קורא בספר על אסקופא והתגלגל מחזירו אצלו , ואם הוא בראש הגג והתגלגל ליותר מי' טפחים מחזירו אך תוך י' טפחים הופכו על הכתב ודוקא בכותל משופע שהיה הנחה אך בכותל רגיל כיוון שלא נח יכול להחזירו אצלו, ואמנם מי גשמים לא נחו אך מדובר שקלט אותם מגומא והחידוש הוא שמים על גבי מים נקראים מונחים, אך אגוז על מים לא נחשב מונח, ורבא הסתפק באגוז בכלי והכלי ע"ג מים האם ההנחה מתיחסת לאגוז והוא מונח בכלי או מתיחסים לכלי שמונח בו ואינו נקרא מונח שהוא על מים, שמן שצף על מים זה תלוי במחלוקת ר' יוחנן בן נורי ורבנן אם נקראים מחוברים לענין מגע טבול יום שלרבנן טבול יום שנגע בשמן שעל יין לא פסל היין ולר' יוחנן בן נורי נחשב מחובר ופסל הכל, ר' יוחנן אומר היה טעון אוכלים ומשקים ונכנס ויצא כל היום ולא עמד אינו חייב ואם עמד נחשב הנחה וחייב ודוקא שעמד לנוח אך עמד לכתף אינו נחשב הנחה ואמוראים אחרים אמרו זאת בשם ר' יוחנן במקרה דומה שהיה מעביר חפצים מזוית לזוית ונמלך להוציאם פטור שלא עקר מתחילה כדי להוציא. הוציא מחנות לרה"ר דרך סטיו שהוא איצטבא לחכמים חייב ולבן עזאי פטור מפני שמהלך כעומד והיה הנחה במקום פטור ולחכמים חייב אף שלא מוציא ממש מרה"י לרה"ר.

**דף ו'** ויש לדמות את זה למעביר חפץ ברה"ר שאם היה מניח באמצע היה פטור וחייב כשעבר ד' אמות, ואף שברה"ר כל מקום הוא מקום חיוב וכאן הסטיו אינו מקום חיוב אך גם ברה"ר פחות ד' אמות אינו מקום חיוב למי שמעביר ד' אמות בלבד אך יש לחלק שרה"ר הוא מקום חיוב לגבי כולם אך אפשר להוכיח ממעביר דרך צדי רה"ר ששם הוא מקום פטור אם הניח שם, לרבנן שצדי רה"ר אינם כרה"ר ואם הניח ברה"ר חייב ולר"א בן יעקב שצדי רה"ר כרה"ר דוקא שאין יתדות לפני הקיר והוא גם מודה שאם יש יתידות שם פטור המניח שם וא"כ יש לדמות לזה גם המעביר דרך סטיו, ובזורק ומושיט גם בן עזאי מודה שגם בעבר דרך סטיו חייב כיון שלא נח במקום פטור. רה"י הוא כל מקום שנפרד מרה"ר בי' טפחים כגון חריץ עמוק או גדר, רה"ר היא סרטיא, דרך בין עיר לעיר ופלטיא, מקום השוק או מבואות ברוחב ט"ז אמה המפולשים בין הדרכים הראשיות, המוציא מרה"ר גמורה לרה"י ולהפך חייב סקילה במזיד וחטאת בשוגג, ים בקעה ואסטונית לפני הבתים וכרמלית אינם לא כרה"ר ולא כרה"י ולא לוקחים בתוכם ד' אמות ולא מהם לרה"ר או לרה"י ואם לקח ד' אמות בתוכם או הוציא מהם או הכניס להם פטור, חצר של רבים או מבואות שאינם מפולשים מותר ע"י עירוב ואסור ללא עירוב אדם שעומד על האסקופה, שהיא מקום פטור יכול לקחת מהעומד בפנים ומהעומד בחוץ אך לא יעביר מזה לזה ואם העביר שלשתם פטורים שיש הפסק בין העקירה להנחה, לדעת אחרים דין אסקופה תלוי, שאם הפתח פתוח דינה כפנים אם הפתח נעול נחשבת כבחוץ היתה גבוהה י' ורחבה ד' היא רשות היחיד לעצמה, בבריתא כתוב, זו היא רה"י למעט רה"ר שהניח בה לחי או קורה שלר' יהודה נחשב רה"י ולרבנן אין מערבים כך ברה"ר ואפילו לזרוק אליה מרה"ר מותר שאין זה רה"י שנגמרו מחיצות מד' צדדים. הברייתא אומרת זו היא רה"ר למעט פסי ביראות שלר' יהודה אם רבים הולכים בין הפסים זה נחשב רה"ר ולכן ידאג שהרבים ילכו מצד הפסים אך לרבנן גם כשרבים בוקעים שם זה נקרא רה"י כיון שיש לו ד' מחיצות של פסים וכתוב רה"ר גמורה אגב שכתבו ברישא גמורה ובבריתא כאן לא כתבו שמדבר זה רה"ר, כמו בבריתא אחרת כי זה היה רה"ר רק כשישראל עברו שם. החידוש בבריתא שבמזיד חייב סקילה שלפי המגלת סתרים שרב מצא שאין חייב סקילה באחת מהל"ט מלאכות, ומלאכת הוצאה אין ספק שחייב סקילה, ואם עשה את כל הל"ט אבות מלאכות בהעלם אחד חייב ל"ט חטאות, הברייתא שאומרת שבקעה בימות החמה שיש תבואה היא רה"י לענין שבת ולענין ספק טומאה היא כרה"ר שיכולים לבא מעט אנשים לשם ובחורף היא רה"י גם לענין טומאה שאין נכנסים שם כלל, עולא מבאר שאין הכוונה שהיא ממש רה"י אלא שאינה רה"ר אך לענין רשויות היא כרמלית

**דף ז** ר' אשי מבאר הבריתא שהיא נקראת רה"י כשיש לה מחיצות כדין קרפף יותר מבית סאתים שלא הוקף לדירה הזורק לתוכו מרה"ר חייב שהגם שאסור לטלטל שם כדין כרמלית כי אין שם דיורין אך בגלל המחיצות נחשב רה"י, עולא לא ביאר כרב אשי כי אם יש לה מחיצות אינה נקראת בקעה אלא קרפף, ור' אשי דייק את הברייתא שהיא רה"י כפשוטו,הברייתא הוסיפה כרמלית אף שגם השאר הם כרמלית הוסיפו גם קרן זוית שסמוכה לרה"ר אף שרבים נדחקים שם לפעמים כיוון שלא נח ללכת שם נחשב כרמלית, ור'יוחנן חידש שאף בין העמודים נחשב כרמלית כיון שרבים לא הולכים שם כדרכם ור' זירא אמר שדוקא איצטבא בצד רה"ר שזה גבוה יותר נחשב כרמלית אך בין העמודים נחשב רה,ר כיון שהולכים שם לפעמים . לבינה שעומדת ברה"ר וזרק ונדבק בצדה חייב ואם נפל על גבה פטור ואביי ורבא הוסיפו שדוקא גבוהה ג' נחשב כרמלית שאין דורכים עליה אך קוצים שאין הולכים עליהם גם פחות מג' הוא כרמלית ולדעת חייא בר רב גם קוצים פחות מג' נחשבים רה"ר אך צואה לא ולר' אשי אף צואה נחשב כרמלית שלא דורכים עליה לר' יוחנן אין כרמלית פחות מד' ותופסת עד י' ואין הכוונה שצריך מחיצה י' לעשותה כרמלית שהרי יש ברייתא שבית שאין תוכו י' רק עם קירויו בתוכו נחשב כרמלית גם בלי י' טפחים אלא הכוונה שעד י' נקרא רשות כרמלית ויותר מכך נחשב מקום פטור וכן אמר שמואל שלמעלה מי' אין ענינו לשבת ולא לענין רה"י כי נעץ קנה ברה"י וזרק על גביו אפילו גבוה ק' אמה נחשב רה"י שרה"י עולה עד לרקיע ולענין רה"ר זה משנה מפורשת שלמעלה מי' זה כמו אויר אלא שמואל חידש לענין כרמלית שהיא רק עד י' והקילו בה כקולי רה"ר שהיא רק עד י', וכקולי רה"י שרק ממקום ד' נחשב כרמלית. בית שאין בתוכו י' ועם הקירוי יש י' מותר לטלטל על הגג אך בתוכו מותר רק בד' אמות ואם חקק בתוכו והשלים לי' מותר לטלטל בכולו גם לא כנגד החקק שזה כחורי רה"י ונחשב כרה"י, ובחורי רה"ר נחלקו שלאביי הם כרה"ר ולרבא אינם כרה"ר, ומה שר' יוחנן אמר שקרן זוית של רה"ר אינה כרה"ר ולא נחשב כחורי רה"ר מכיוון שלא נח השימוש שם להילוך ומה שכתוב בבריתא שזורק לרה"ר ונח בכותל תוך י' חייב, ור' יוחנן ביאר שמדובר בדבלה שמנה לאביי יכלו להעמיד שנח החפץ בחור ברה"ר לפעמים אביי הסביר שהחפץ והצרור לא נח בקיר שחוזר ע"י הזריקה או שמדובר בכותל בלי חור שכתוב ברישא של הבריתא למעלה מי' כזורק באויר ואםהיה חור א"כ אין זה אויר אף שאין ד' על ד' וזה תלוי במחלוקת ר"מ ורבנן שלר"מ חוקקים להשלים במקום שאין בו שיעור ד' טפחים, ולרבנן אין חוקקים וא"כ הבריתא מדברת בכותל בלי חור. נעץ קנה ברה"י אף גבוה ק' אמה אם זרק מרה"ר ונח על גביו חייב ואין זה תלוי במח' רבי ורבנן בזרק חפץ ונח בזיז כל שהוא שחייב לרבי ולרבנן פטור

**דף ח'** שברה"י גם רבנן מודים שזה נחשב רה"י ורבי ורבנן נחלקו רק באילן שעומד ברה"י ונופו ברה"י שלרבי הנוף הולך אחר העיקר ונחשב שנח ברה"י ובמקום ד', ולרבנן הנוף היכן שהוא ונחשב שנח ברה"ר. לאביי זרק כוורת עגולה, לרה"ר שלא רחבה ו' שאין בה ריבוע של ד' על ד' וגובהה י' חייב שאינה נחשבת רשות, אך אם רחבה ו' ויש בה ריבוע של ד' על ד' פטור שבהנחתה היא כבר לא רה"ר, ולרבא גם באין בה י' פטור כיון שודאי יש בה חלקים למעלה מי' ואינה מונחת כולה ברה"ר ואם כפאה על פיה אם יש בה ז' ומשהו חייב שכולה ברה"ר עוד קודם הנחתה אך אם יש בה יותר מז' ומשהו פטור כיון שהנחתה תוך ג' לקרקע היא כבר יותר מי' ואין כאן הנחה כולה ברה"ר ולר' אשי גם יותר מז' ומשהו חייב כיון שמחיצותיה לתוכה עשויות, ולכן אין כאן לבוד לקרקע ואין זה נחשב הנחה ברשות נפרדת. עמוד ט' ברה"ר ורבים מכתפים עליו וזרק ד' אמות ונח עליו חייב פחות מט' שאין מכתפין עליו, וגם אין דורסים בה, אינו נחשב הנחה ברה"ר , תוך ג' נחשב כמונח ברה"ר שדורסים עליו, לרב יוסף בגומא זה אותו דין שבט' טפחים נחשב רה"ר ולרבא כיון שזה תשמיש רק ע"י הדחק לכן אינו כרה"ר, והבריתא שכתוב שקופה גבוהה י' המונחת ברה"ר נחשבת כרה"י ופחות מכאן כרה"ר וכן בגומא ומשמע שגומא כרה"ר, רבא יבאר שדין גומא כקופה רק ביותר מי', ומהבריתא שכתוב לענין עירוב שאם התכוון לשבות ברה"ר והניח העירוב בבור יותר מי' טפחים נחשב עירוב ופחות מי' טפחים אינו עירוב ואין מדובר בבור עמוק י' שאז ודאי אינו עירוב כיוון שאינו ברשות עם עירובו , ורואים שבפחות מי' נחשב הבור ברשות שלו שתשמיש ע"י הדחק נחשב תשמיש, לפעמים ביאר רבא שהוא ועירובו בכרמלית ונקרא רה"ר שאינו רה"י ועוד תירץ שהוא ברה"ר והבור הוא כרמלית וכדעת רבי שלענין בין השמשות שאז חל עירובו נקרא רשות אחת שלא גזרו על שבות בין השמשות ויש ראיה מהמשנה שכתוב שאם היה רקק מים ורה,ר הולכת בו הזורק ד' אמות בתוכה חייב ורקק הוא פחות מי' טפחים והמשנה מוסיפה שרקק מים ורה"ר מהלכת בו חייב הזורק ד' אמות לתוכה וכתבו פעמיים רקק. פעם בקיץ, שזה רה"ר שדרך ההולכים להכנס במים להתקרר, ועוד פעם בימות הגשמים, שיתכן שנכנסים במקרה, ודוקא הילוך ע"י הדחק נקרא הילוך אך תשמיש ע"י הדחק אינו תשמיש ,חבילת קנים שמשליך ומרים בלא שנטלה מהקרקע אינו חייב עד שיעקור אותה. בבריתא נאמר שאדם עומד על אסקופא נוטל ברה"י ומרה"ר, והאסקופא עצמה אינה רה"ר שאז אין יכול ליטול מרה"י, ומאסקופא שהיא רה"י, אין יכול ליטול מרה"ר ואסקופת כרמלית אין יכול לטול לכתחילה מאף רשות, אלא מדובר באסקופא שהיא מקום פטור שאין בה ד' על ד' שמקום שאין בו ד' על ד' מותר גם לבני רה"ר וגם לבני רה"י לכתף עליו אלא שלא יחליפו מרה"ר לרה"י ולהפך. ומה שכתוב בבריתא שאם נטל מרשות לרשות כולם פטורים אין ראיה מזה שלא כרבא שאומר שהמעביר ד' אמות ברה"ר מעל י' טפחים חייב ששם לא נח וכאן נח אצל האדם שעל האסקופה, ולא היה עקירה והנחה במעשה אחד.

 לע"נ הרה"ג ר' יחזקאל שרגא בר' צבי יעקב צויבל זצ"ל

לרפואת רחל לאה בת חיה שרה בתושח"י

הערות והנצחות בטל0548449853 מייל MABADAF12@ GMAIL.COM